**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՕԳՈՍՏՈՍԻ 30-Ի N 974-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Հիմք ընդունելով «ԷԿՈՍ» ազատ տնտեսական գոտու (այսուհետ՝ ԱՏԳ) կազմակերպչի գրությունը՝ ԱՏԳ տարածքի սահմանագծի, ինչպես նաև ԱՏԳ-ում պլանավորվող գործունեության տեսակների ընդլայնման վերաբերյալ, անհրաժեշտություն է առաջացել մշակելու սույն որոշումը:

1. **Ընթացիկ իրավիճակը և խնդիրները**

Հայաստանի Հանրապետության կառավարության 2018 թվականի օգոստոսի 30-ի N 974-Ա որոշմամբ ՀՀ Կոտայքի մարզի Հրազդան քաղաքում ստեղծվել է «ԷԿՈՍ» ազատ տնտեսական գոտին, որի մեկնարկը տրվել է 2019 թվականի հունվարին: 2018 թվականի հոկտեմբերի 18-ին ՀՀ տնտեսական զարգացման և ներդրումների նախարարության (ներկայիս` ՀՀ էկոնոմիկայի նախարարության) և «ԷԿՈՍ» ՓԲԸ միջև կնքվել է վերոնշյալ ազատ տնտեսական գոտու կազմակերպման մասին պայմանագիրը, ինչը հնարավորություն է տալիս շահագործել վերոնշյալ ազատ տնտեսական գոտին: ԱՏԳ կազմակերպչի կողմից ներկայացվել «ԷԿՈՍ» ազատ տնտեսական գոտու տարածքի սահմանագծի, ինչպես նաև ԱՏԳ-ում պլանավորվող գործունեության տեսակների ընդլայնման վերաբերյալ հայտ:

1. **Տվյալ բնագավառում իրականացվող քաղաքականությունը**

«ԷԿՈՍ» ազատ տնտեսական գոտու գործունեությունը, ինչպես նաև ԱՏԳ տարածքի սահմանագծի ու պլանավորվող գործունեության տեսակների ընդլայնումը հնարավորություն կընձեռի ներգրավել ներդրումներ, խթանել մշակող արդյունաբերության, բարձր և տեղեկատվական տեխնոլոգիաների ոլորտում ստեղծված արդյունքի արտահանմանը, նպաստել տվյալ հատվածում հայկական բրենդի ճանաչմանն ու տարածմանը:

1. **Կարգավորման նպատակը և բնույթը**

Որոշման նպատակն է «ԷԿՈՍ» փակ բաժնետիրական ընկերության տարածքում ստեղծված ազատ տնտեսական գոտու տարածքի սահմանագծի, ինչպես նաև ԱՏԳ-ում պլանավորվող գործունեության տեսակների ընդլայնումը` ԱՏԳ շահագործողների համար հարմարավետ և մրցունակ պայմաններ ստեղծելու համար:

1. **Նախագծի մշակման գործընթացում ներգրավված ինստիտուտները և անձիք**

Հայաստանի Հանրապետության կառավարության որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

«ԷԿՈՍ» ազատ տնտեսական գոտու տարածքի սահմանագծի, ինչպես նաև ԱՏԳ-ում պլանավորվող գործունեության տեսակների ընդլայնում:

1. **Այլ տեղեկություններ** (եթե այդպիսիք առկա են)

Նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը բխում է ՀՀ կառավարության 2021-2026 թթ. ծրագրի «**2. ՏՆՏԵՍՈՒԹՅՈՒՆ**» կետից։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման ու զարգացման ուղղությամբ:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ

ՎԱՀԱՆ ՔԵՐՈԲՅԱՆ